张镃
自广岩避暑西庵
推枕欣朝凉，开户畏炎日。
驾言城西游，滞懑去如失。
山空秋易知，石近云屡出。
穿松得古寺，随喜听讲律。
士女蜂义来，蟠香散经帙。
嚣思摄正念，颇识动化术。
蔬饭有余饱，徐行纵閒逸。
隣庵亦窈深，绿杉间疎密。
殿宇焕新筑，不待方丈室。
相留屏俗情，话澹喜促膝。
修筠入支径，池亭面崷崒。
从容十数刻，佳趣领无佚。
风床卷青簟，露井放寒繂。
藕花杂蒲稍，芒气远如一。
纷尘惬虚静，诗成任荒庇。
殷雷唤飞雨，爽气定盈溢。
兴酣在景晚，归骑莫驰疾。
新霜更须来，携樽摘林橘。